- Folk byttet bord, klemte og minglet. Det var som før korona

- Mange synes det er tøft. Men dette er et støyproblem,

Hans første roman siden «Min Kamp» er en dommedagsfortelling for vår tid 4

Disse bransjene sparer minst og mest til din pensjon: Her er tre grep du kan ta for å få utbetalt mer

Saken oppdateres.

Mange rørosinger sperret øynene opp da de sto opp til 17. mai-feiringen i byen i dag. På Malmplassen på det tradisjonsrike Rørosmuseet skulle flagget vaie i rødt, hvitt og blått. Noe det forsåvidt også gjorde, bare at flagget var et gammelt norsk flagg med unionsmerke fra tiden før Norge ble en selvstendig stat. Nærmere bestemt det norske unionsflagget fra 1844 - 1899.

Svensk forsøk på å kuppe dagen?

Flagget ble hengende mens 17. mai-arrangementet pågikk på museet, og mange reagerte. Noen synes rett og slett det var uhørt at unionsflagget var heist på Norges nasjonaldag. Andre spekulerte i konspirasjonsteorier om dette var et forsøk på å kuppe dagen. Andre trodde at det måtte være en grunn til at unionsflagget var heist, men ingen skjønte hva grunnen skulle være. Flere ringte til Adresseavisen for å fortelle om det spesielle flagget.

Årsaken er imidlertid slett ikke hverken et forsøk på å provosere, eller et svensk forsøk på å ta over den norske nasjonaldagen. Det er rett og slett en stor tabbe.

- En stor feil

Ove Grytbakk er én av fire som har ansvar for å heise flagg på Rørosmuseet, og i morges var han på pletten for å heise flagget til klokken 8, som skikken er.

- Det var en stor feil av meg. Flagget lå der, og det er rødt, hvitt og blått det også, det er bare i hjørnet det er noen forandringer. Men det så jeg ikke, så jeg heiste det i god tro om at det var rett flagg jeg heiste, sier Grytbakk, som er lei seg for feilen.

Selv fikk han bare en telefon fra noen som lurte på hvorfor unionsflagget var heist. Grytbakk klarer ikke for øyeblikket å se det humoristiske i situasjonen.

- Jeg synes nå ikke det er noe artig, jeg da. Men gjort er gjort, sier Grytbakk.

Flagget ligger på museet fordi det pleier å bli heist under Rørosmartnan når de svenske lasskjørerne ankommer martnan.

Flagget er nå tatt ned.